Λιούμπομιρ Σπάγιτς

Ο Λιούμπομιρ Σπάγιτς (σερβικά κυριλλικά: Љубиша Спајић, 7 Μαρτίου 1926 - 28 Μαρτίου 2004) ήταν Γιουγκοσλάβος (από τη Σερβία) ποδοσφαιριστής και προπονητής ποδσοφαίρου. Ήταν μέλος της Εθνικής ομάδας ποδοσφαίρου της Γιουγκοσλαβίας που συμμετείχε στο Παγκόσμιο Κύπελλο του 1954.

 Καριέρα 
Ο Λιούμπομιρ Σπάγιτς υπέγραψε το 1945 το πρώτο του επαγγελματικό συμβόλαιο με τον Ερυθρό Αστέρα, στον οποίο αρχικά παρέμεινε μέχρι το 1947 έχοντας προηγουμένως πραγματοποιήσει με τη φανέλα της ομάδας οκτώ συμμετοχές. Επόμενο σταθμό στην καριέρα του αποτέλεσε η Μπουντούσνοστ Ποτγκόριτσα, ομάδα του Μαυροβουνίου, στην οποία παρέμεινε για δύο χρόνια.

Το 1950 μεταπήδησε στην ΟΦΚ Βελιγραδίου, στην οποία παρέμεινε για δύο χρόνια πραγματοποιώντας 59 εμφανίσεις και πετυχαίνοντας και επτά γκολ. Το 1952 επέστρεψε στον Ερυθρό Αστέρα στον οποίο παρέμεινε για οκτώ χρόνια. Κατά τη διάρκεια της δεύτερης παρουσίας του στην ομάδα του Βελιγραδίου, ο Λιούμπομιρ Σπάγιτς κατέκτησε 5 Πρωταθλήματα Γιουγκοσλαβίας (1953, 1956, 1957, 1959, 1960), 2 Κύπελλα Γιουγκοσλαβίας (1958, 1959) και ένα Μιτρόπα Καπ (1958).

Μετά το τέλος της αγωνιστικής περιόδου 1959-60, ο Λιούμπομιρ Σπάγιτς αποφάσισε να βάλει τέλος στην πολυετή του καριέρα.

 Προπονητής 
Μετά το τέλος της επαγγελματικής του καριέρας ως ποδοσφαιριστής, ο Λιούμπομιρ Σπάγιτς αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή. Πρώτη ομάδα στην οποία διατέλεσε προπονητής ήταν ο Άρης Θεσσαλονίκης από τις 8 Φεβρουαρίου 1962 μέχρι τις 12 Μαρτίου 1962. Πιο συγκεκριμένα, κάθισε στον πάγκο της ομάδας μόλις για 5 επίσημους αγώνες με συνολικό απολογισμό μια νίκη, τρεις ισοπαλίες και μία ήττα. 

Το Μάρτιο του 1962 ανέλαβε το πόστο του ομοσπονδιακού προπονητή της Εθνικής Τουρκίας, ενώ λίγο καιρό αργότερα ανέλαβε προπονητής στην τουρκική Μπεσίκτας.

Μετά την λύση της συνεργασίας του με την Μπεσίκτας, ο Σπάγιτς συνέχισε την καριέρα του στο Ισραήλ και στον σύλλογο Shimshon Tel Aviv F.C.24. Juni 1964, Milliyet, S. 8: "Melchior Pazar günü geliyor...". Μετά από μόλις μία σεζόν στο Τελ Αβίβ, η Μπεσίκτας αποφάσισε να συνεργαστεί ξανά με τον Σπάγιτς για τη σεζόν 1964/65, και τον υπέγραψαν σχετικό συμβόλαιο συνεργασίας.28. Juli 1964, Milliyet, S. 8 

Τη σεζόν 1964/65 κατέκτησε τη δεύτερη θέση με την Μπεσίκτας και το άτυπο TSYD Istanbul Cup. Τις επόμενες δυο σεζόν, κέρδισε το πρωτάθλημα (1965/66 και 1966/67), και το Τουρκικό Σούπερ Καπ (1966-67). Την τελευταία του σεζόν οδηγήθηκε επανειλημμένα ενώπιον της Πειθαρχικής Επιτροπής της Τουρκικής Ομοσπονδίας Ποδοσφαίρου για διάφορα αδικήματα. Μετά την αύξηση των περιστατικών, το καλοκαίρι του 1967, ο Σπάγιτς τιμωρήθηκε με 17μηνη απαγόρευση εργασίας στο τουρκικό ποδόσφαιρο.7. Juli 1967, Milliyet, S. 8: "Yılın Centilmen takımları Vefa ve G.Birliği"  Αυτή η τιμωρία σηματοδότησε και τη διακοπή της συνεργασίας μεταξύ Μπεσίκτας και Σπάγιτς.16. Juli 1967, Milliyet, S. 8: "Gidiyorum, fakat..."

Το 1968 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο. Την τριετία 1969-72 εργάστηκε ως προπονητής στον Ηρακλή Θεσσαλονίκης, ενώ την αμέσως επόμενη διετία ήταν προπονητής της Παναχαϊκής. Το 1974 επέστρεψε στον Ηρακλή Θεσσαλονίκης και διετέλεσε εκ νέου προπονητής του από την 1η έως την 12η αγωνιστική της περιόδου 1974 - 75 (29 Σεπτεμβρίου 1974 έως 10 Ιανουαρίου 1975).

Το 1976, Λιούμπομιρ Σπάγιτς επέστρεψε στην Παναχαϊκή, η οποία έμελλε να αποτελέσει και τον τελευταίο σταθμό της προπονητικής του καριέρας επί ελληνικού εδάφους.
Από το 1977 εργάστηκε στον Ερυθρό Αστέρα Βελιγραδίου, ως σύμβουλος.24. Oktober 1980, Milliyet, S. 12: "Beşiktaş'ın yeni Teknik Direktörü Spajiç dün trenle İstanbul'a geldi"

Ο Σπάγιτς προτάθηκε πολλές φορές ως πιθανός προπονητής στην Μπεσίκτας. Η διαφαινόμενη όμως συνεργασία απέτυχε κάθε φορά. Μόλις το φθινόπωρο του 1980, ο Σπάγιτς προσλήφθηκε ως διάδοχος του Metin Türel.25. Oktober 1980, Milliyet, S. 12: "Sabah sözleşme imzaladı, öğleden sonra futbolcularla tanıştı" Υπό την ηγεσία του, η Μπεσίκτας έχασε τα δύο πρώτα παιχνίδια. Στα τέλη Οκτωβρίου 1980, ο Σπάγιτς εγκατέλειψε την Τουρκία με την αιτιολογία ότι ο γαμπρός του αντιμετώπιζε ένα σοβαρό πρόβλημα και ότι έπρεπε να τον υποστηρίξει.31. Oktober 1980, Milliyet, S. 11: "Spajiç aniden Yugoslavya'ya döndü." Λίγες μέρες μετά από αυτή την απροσδόκητη αποχώρηση, ο Σπάγιτς δήλωσε ότι δεν ήθελε να επιστρέψει και δικαιολόγησε την απόφασή του λέγοντας ότι δεν έβλεπε προοπτικές για μια επιτυχημένη περίοδο, είτε με την τρέχουσα ομάδα είτε με τη δομή του συλλόγου.1. November 1980, Milliyet, S. 12: "Spajiç:Ne kendimi, ne de Beşiktaşlıları aldatmak istemiyorum. Geri dönmeyeceğim" Η Μπεσίκτας έδωσε διορία στον Σπάγιτς μέχρι τις 4 Νοεμβρίου 1980 για να επιστρέψει.1. November 1980, Milliyet, S. 12 Τελικά, στις αρχές Νοεμβρίου 1980, ο Μπεσίκτας αντικατέστησε τον Σπάγιτς με τον συμπατριώτη του Τζόρτζε Μίλιτς.4. November 1980, Milliyet, S. 12: "Beşiktaş teknik direktörülüğüne getirilen Miliç, bugün göreve başlıyor..."

 Διεθνείς συμμετοχές 
Ο Λιούμπομιρ Σπάγιτς είχε πραγματοποιήσει με την εθνική ομάδα ανδρών της Γιουγκοσλαβίας 15 συμμετοχές, χωρίς ωστόσο να καταφέρει να πετύχει κάποιο γκολ.

Ήταν μέλος της αποστολής της Εθνικής Γιουγκοσλαβίας που συμμετείχε στο Παγκόσμιο Πρωτάθλημα ποδοσφαίρου του 1954.
Το 1956 στους Ολυμπιακούς Αγώνες της Μελβούρνης, ο Σπάγιτς υπήρξε βασικό στέλεχος και αρχηγός της ομάδας της Εθνικής Γιουγκοσλαβίας, η οποία κατέλαβε τελικά το αργυρό μετάλλιο.

 Τίτλοι 
 5 Πρωταθλήματα Γιουγκοσλαβίας: 1953, 1956, 1957, 1959, 1960
 2 Κύπελλα Γιουγκοσλαβίας: 1958, 1959
 1 Μιτρόπα Καπ: 1958

Παραπομπές

 Πηγές 
 Το προφίλ του Λιούμπομιρ Σπάγιτς στο transfermarkt.co.uk
 Το προφίλ του Λιούμπομιρ Σπάγιτς στο worldfootball.net
 Κατάλογος με όλους του προπονητές του Ολυμπιακού Πειραιώς

Κατηγορία:Αμυντικοί ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΦΚ Μπούντουτσνοστ Ποντγκόριτσα
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Παγκοσμίου Κυπέλλου 1954 
Κατηγορία:Γιουγκοσλάβοι προπονητές ποδοσφαίρου
Κατηγορία:Σέρβοι προπονητές ποδοσφαίρου
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Εθνικής Τουρκίας
Κατηγορία:Προπονητές Σούπερ Λιγκ Ελλάδας